**În gând și simțire**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se înalță azi făclie

Și în inimi de români

Înfrățite peste glie

Se-aud glasuri din străbuni.

Ridică-te iar Ioane

Să dai țării iarăși glas,

Fără jalbe și plocoane

Să scoți țara din impas!

Doamne, saltă sus blazonul

Moștenit din moși-strămoși,

Că ne-am dat destul obolul

Celor ce-au fost nemiloși!

Și ne scoate din noroaie

Unde-am fost mereu scuipați,

De trufași și de gunoaie

Să ne faci iarăși scăpați!

S-avem pace în hotare,

Nu români înstrăinați!

Într-o Românie Mare

Să trăim ca între frați!

Iar în ziua când unirea

De la Milcov o cinstim,

Pentru toată omenirea

Într-un gând români să fim!